## TAPOLCA VÁROS NÉMET NEMZETISÉGI ÖNKORMÁNYZATA

**8300 Tapolca, Hősök tere 15.**

Ügyiratszám: 1/172-4/2016.

# J E G Y Z Ő K Ö N Y V

**Készült:** Tapolca Város Német Nemzetiségi Önkormányzata Képviselő-testülete **2016. április 27-én 8.30 órakor** megtartott **nyilvános** üléséről.

**Az ülés helye:** **Tapolcai Közös Önkormányzati Hivatal udvari tanácsterme**

(8300 Tapolca, Hősök tere 15.)

### **Jelen vannak:** Molnár Attila elnök

Pem Imre elnökhelyettes

Molnárné Resch Myrtill képviselő

**Tanácskozási joggal, meghívott vendégek**:

dr. Rozgonyi Viktória aljegyző, Schönherrné Pokó Ildikó Pénzügyi Irodavezető, Tóth János informatikus, dr. Iker Viktória jegyzőkönyvvezető

**Molnár Attila elnök:** Köszönti az ülésen megjelenteket. Megállapítja, hogy a képviselő-testület 3 fő jelenlétével határozatképes, az ülést megnyitja. A jegyzőkönyv hitelesítésére felkéri Pem Imre elnökhelyettest. Javasolja, hogy a képviselő-testület mai nyilvános ülésén a meghívóban szereplő napirendi pont kerüljön megtárgyalásra. Javaslatát szavazásra teszi fel.

**Német Nemzetiségi Önkormányzat Képviselő-testülete 3 igen szavazattal – egyhangúan - az alábbi határozatot hozza:**

**5/2016. (IV.27.) Nkt. HATÁROZAT**

Tapolca Város Német Nemzetiségi Önkormányzata Képviselő-testülete mai nyilvános ülésén a meghívóban szereplő napirendi pontot tárgyalja.

**NAPIREND**

**1) Tapolca Város Német Nemzetiségi Önkormányzata 2015. évi költségvetésének végrehajtásáról és a költségvetési maradványának elfogadásáról szóló beszámoló**

*Előterjesztő: Molnár Attila, a Német Nemzetiségi Önkormányzat elnöke*

**VEGYES ÜGYEK**

**KÉPVISELŐI KÉRDÉSEK**

#### NAPIREND TÁRGYALÁSA

**1) Tapolca Város Német Nemzetiségi Önkormányzata 2015. évi költségvetésének végrehajtásáról és a költségvetési maradványának elfogadásáról szóló beszámoló**

*Előterjesztő: Molnár Attila, a Német Nemzetiségi Önkormányzat elnöke*

**Molnár Attila elnök:** Az önkormányzat a 2015. évi bevételeit és kiadásait maradéktalanul teljesítette. A 2015. évi működési kiadása 576 eFt volt, bevétele 524 eFt volt, a gazdálkodás során 70 eFt költségvetési maradvány keletkezett.

Kérdezi, az előterjesztéshez van-e valakinek kérdése, észrevétele, kiegészíteni valója?

**Schönherrné Pokó Ildikó Pénzügyi Irodavezető:** Kiegészítésként elmondja, a működési támogatást december 31. napjáig fel kell használni, a feladatalapú támogatást következő év április 30. napjáig lehet kötelezettséggel terhelten elkölteni. Az önkormányzat működési támogatásáról megtörtént az elszámolás a Minisztérium felé, számlamásolatokkal igazolásra került annak felhasználása, észrevétel nem érkezett. Június közepéig kell elszámolni a maradék 70 eFt-ról, ezzel az önkormányzat eleget tesz jogszabályi kötelezettségének. A következő évben is hasonló intervallumokban kell elkölteni a rendelkezésre álló költségvetési támogatásokat.

**Molnár Attila elnök:** Látható, az önkormányzat jól gazdálkodik a rendelkezésre álló pénzeszközökkel. Hiány, adósság nem keletkezett, s a jövőben is igyekeznek ezt az irányvonalat követni.

*Több kérdés, vélemény, javaslat, hozzászólás nem hangzik el, Molnár Attila elnök a határozati javaslatot szavazásra teszi fel.*

**Német Nemzetiségi Önkormányzat Képviselő-testülete 3 igen szavazattal – egyhangúan - az alábbi határozatot hozza:**

**6/2016. (IV.27.) Nkt. HATÁROZAT**

Tapolca Város Német Nemzetiségi Önkormányzata Képviselő-testülete a 2015. évi költségvetésének végrehajtásáról és a költségvetési maradványának elfogadásáról szóló határozatot elfogadja és 6/2016. (IV.27.) Nkt. határozatai közé iktatja.

Több napirendi pont nem lévén Molnár Attila elnök megköszöni a nyilvános ülésen való részvételt, és azt 8.40 órakor bezárja.

**K.m.f.**

**Molnár Attila Pem Imre**

**elnök elnökhelyettes**